തമിഴ്നാട്ടുകാരനായ അരുണാചലം മുരുഗാനന്ദത്തിന്റെ കഥയാണ് പാഡ്മാൻ എന്ന ചിത്രമായി മാറിയത് . അക്ഷയ് കുമാറായിരുന്നു ചിത്രത്തിൽ പാഡ്മാനായി എത്തിയത് . സൂപ്പർ ഹിറ്റായ ചിത്രം തമിഴിലേക്കും വരുന്നുവെന്ന് റിപ്പോർട്ടുണ്ടായിരുന്നു . ധനുഷ് നായകനാകുമെന്നും റിപ്പോർട്ട് വന്നു . ധനുഷ് തന്നെ നായകനായി വരണമെന്നാണ് അരുണാചലം മുരുഗാനന്ദവും പറയുന്നത് . ചെറിയ ചെലവിൽ സാനിറ്ററി നാപ്കിൻ നിർമ്മിച്ച വിപ്ലവം സൃഷ്ടിച്ച കഥയാണ് കോയമ്പത്തുകാരനായ അരുണാചലം മുരുഗാനന്ദത്തിന്റേത് . ബിസിനസ് എന്ന രീതിയിൽ തുടങ്ങിയതല്ല ഇതെന്ന് അരുണാചലം മുരുഗാനന്ദം പറയുന്നു . വലിയ ത്യാഗം അതിനായി സഹിച്ചിട്ടുണ്ട് . ആ കഥ രാജ്യം മുഴുവൻ അറിയണമെന്ന ആഗ്രഹമാണ് ഹിന്ദിയിൽ ചെയ്യാൻ കാരണം . അത് തമിഴിൽ കാണണമെന്ന് ആഗ്രഹമുണ്ട് - ചെന്നൈയിൽ പാഡ്മാന്റെ പ്രത്യേക പ്രദർശനത്തിന് വിദ്യാർഥികളോട് സംസാരിക്കവെ അരുണാചലം മുരുഗാനന്ദം പറഞ്ഞു .